open-index/open-wikipedia-markdown huggingface dataset:
אליזבת ליידיניה

**אליזבת ליידיניה** (שוודית: **Elisabeth Leidinge**; נולדה ב-6 במרץ 1957) היא כדורגלנית עבר שוודית ששיחקה בעמדת השוערת. ליידיניה, שהייתה ידועה בכינוי **לאפן**, שיחקה 112 פעמים בנבחרת שוודיה לאורך 21 שנות קריירה.

## קריירה
ליידיניה נולדה במרץ 1957 בעיר סונדסוואל, בחופה המזרחי של שוודיה. ב-1973 הוקמה ליגת העל השוודית לנשים, וליידיניה הצטרפה לקבוצת העיר שלה - גיף סונדסוואל. שנה לאחר מכן, ב-27 ביולי 1974, היא ערכה את הופעת הבכורה שלה בנבחרת שוודיה במשחק נגד דנמרק. היה זה בסך הכל המשחק השלישי של הנבחרת אי פעם.

ב-1979, היא עברה לקבוצת הצמרת ג'יטקס, שם שיחקה לצד חברתה לנבחרת - פיה סונדהאגה. ג'יטקס התבססה במהירות כאחת מקבוצות הצמרת של הליגה השוודית, וכבר בעונתה הראשונה של ליידיניה בקבוצה הן זכו באליפות. חמש שנים לאחר מכן, ב-1984, נערכה אליפות אירופה הראשונה לנשים, והנבחרת השוודית הגיעה למפגש גמר כפול מול אנגליה. בסיום שני המשחקים, נוצר שוויון בין שתי הנבחרות והמשחק הלך לדו-קרב בעיטות הכרעה. ליידיניה, שעצרה שני פנדלים במהלך הדו-קרב, עזרה לשוודיה לנצח במשחק ולזכות בטורניר כולו.

ב-1988, לקחה ליידיניה חלק בסגל הנבחרת שהשתתף בטורניר ההכנה של פיפ"א לקראת גביע העולם 1991. טורניר ההכנה נערך בסין, ושוודיה הגיעה עד לגמר, שם הפסידה 1-0 לנורווגיה. בסיום התחרות נבחרה ליידיניה להרכב המצטיינות של הטורניר על ידי התקשורת הסינית.

שלוש שנים אחר כך, אירחה סין את גביע העולם בכדורגל נשים שנערך בפעם הראשונה אי פעם. את שלב הבתים סיימה שוודיה במקום השני עם ארבע נקודות, והעפילה לרבע הגמר. ברבע הגמר גברו השוודיות 0-1 על סין משער של פיה סונדהאגה, אולם בחצי הגמר הן הפסידו 4-1 ליריבתן המושבעת - נורווגיה. בסופו של דבר, סיימה שוודיה במקום השלישי, לאחר שהביסה 0-4 את גרמניה. ליידיניה, שהייתה אחת משחקניות המפתח של הנבחרת בטורניר, נבחרה בסיום אותה שנה לכדורגלנית השנה בשוודיה. 

ב-1992 ולאחר 12 שנים, החליטה ליידיניה לעזוב את ג'יטקס ולעבור למאלמה. במהלך שנותיה בג'יטקס, היא זכתה בארבע אליפויות שוודיה ובשלושה גביעי מדינה. עם מאלמה היא זכתה בעוד שתי אליפויות נוספות, ב-1993 וב-1994.

במרץ 1995, הגיעו השוודית לגמר אליפות אירופה נגד גרמניה. ליידיניה, שפתחה בהרכב הראשון, הייתה לשחקנית המבוגרת ביותר אי פעם ששיחקה במסגרת האליפות (שיא שנשבר מאוחר יותר על ידי סנדרין סובריינד), אך לא הצליחה למנוע מהגרמניות לזכות בטורניר. מספר חודשים לאחר מכן, השתתפה ליידיניה בטורניר הבינלאומי האחרון בקריירה שלה - גביע העולם שנערך בשוודיה. את שלב הבתים סיימו השוודיות במקום השני עם שש נקודות, וברבע הגמר זכו לפגוש את סין כמו בגביע העולם שנערך ארבע שנים לפני כן. הפעם ידה של סין הייתה על העליונה, ושוודיה הודחה כבר ברבע הגמר. לאחר ההדחה, הודיעה ליידיניה על פרישתה מכדורגל.

בשנת 2006, חזרה ליידיניה לקבוצת נעוריה, גיף סונדסוואל, אך הפעם בתור מאמנת שוערים.

## קישורים חיצוניים

## הערות שוליים

קטגוריה:כדורגלניות שוודיות
קטגוריה:שוערות כדורגל
קטגוריה:מאמני שוערים
קטגוריה:כדורגלניות רוזנגארד
קטגוריה:שוודיות שנולדו ב-1957
קטגוריה:שוודים שנולדו ב-1957
אוליבר זורג

**אוליבר זורג** (בגרמנית: **Oliver Sorg**; נולד ב-29 במאי 1990 באנגן שבגרמניה המזרחית) הוא כדורגלן גרמני המשחק בעמדת המגן הימני בקבוצת נירנברג מהבונדסליגה השנייה.

## קריירת מועדונים

זורג נולד באנגן שבגרמניה המזרחית. הוא החל לשחק בקבוצות הנוער של הגאואר ושל זינגן, ובגיל 16 עבר למחלקת הנוער של פרייבורג. בעונת  החל לשחק בקבוצת המילואים של פרייבורג, פרייבורג II, ובעונת  החל לשחק בקבוצה הראשונה. ב-21 בינואר 2012 ערך זורג את הופעת הבכורה שלו בבונדסליגה, כששיחק 90 דקות בניצחון 1:0 על אאוגסבורג במסגרת המחזור ה-18. ב-24 באוגוסט 2013 הבקיע זורג את שער הבכרה שלו בבונדסליגה, בתיקו 3:3 נגד הופנהיים במסגרת המחזור השלישי בעונת .

ב-10 ביוני 2015 חתם זורג בהנובר 96, לאחר ירידתה של פרייבורג לבונדסליגה השנייה. ב-15 באוגוסט 2015 ערך זורג את הופעת הבכורה שלו בבונדסליגה, כששיחק 90 בתיקו 2:2 נגד דרמשטאדט 98 במסגרת המחזור הראשון.

בקיץ 2019, לאחר שירד ליגה עם הנובר 96, חתם זורג בנירנברג מהבונדסליגה השנייה.

## קריירה בינלאומית
ב-13 במאי 2014 ערך זורג את הופעת הבכורה שלו בנבחרת גרמניה, כששיחק 82 דקות במשחק הידידות נגד נבחרת פולין שנגמר בתוצאה 0:0.

## קישורים חיצוניים

קטגוריה:מגני כדורגל גרמנים
קטגוריה:כדורגלני פרייבורג
קטגוריה:כדורגלני הנובר 96
קטגוריה:כדורגלני נירנברג
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:גרמנים שנולדו ב-1990
יאבורניק פולסקי

**יאבורניק פולסקי** (בפולנית: **Jawornik Polski**; ביידיש: **יאווארניק**) הוא כפר במחוז פשבורסק שבפרובינציית פודקרפצקיה בפולין, כ-26 ק"מ דרומית מערבית לפשבורסק, בו התקיימה עד השואה קהילה יהודית קטנה.

## תולדות היישוב
היישוב נזכר לראשונה במאה ה-15. במשך השנים שימש היישוב כמרכז מסחרי לכפרי סביבתו, ונערכו בו ימי שוק. בחלוקת פולין בסוף המאה ה-18 נכלל היישוב בתחום גליציה האוסטרית.

## יהודי יאבורניק פולסקי
בסוף המאה ה-19 נמנו בכפר כ-100 יהודים, מתוך 564 תושבים. במשך מספר שנים ישב בכפר האדמו"ר צבי אלימלך שפירא, נכדו של צבי אלימלך מדינוב. בין מלחמות העולם נמנו ביישוב 155 יהודים, מתוך 991 תושבים, והתקיימה בו פעילות ציונית.

עם כיבוש היישוב בידי הגרמנים בתחילת בספטמבר 1939, רצחו אלו 8 מיהודיו, והתעללו ברב הקהילה ובבניו מול הקהל הפולני ביישוב. בהמשך מונה בכפר יודנרט, שנצטווה להעביר לגרמנים תשלומי כופר, ויהודי היישוב רוכזו בגטו שהוקם במקום, בו סבלו מרעב. באמצע שנת 1941 הועברו לגטו שביישוב יהודים נוספים מכפרי הסביבה, ואלו רוכזו במקום בצפיפות גדולה. מעת לעת נחטפו גברים יהודים מהגטו, ונשלחו למחנות עבודה.

בסמוך לחג השבועות תש"ב רוכזו יהודי היישוב, וגורשו בעגלות לגטו ז'שוב. בימים אלו אספו הגרמנים את היהודים שנותרו בכפרי הסביבה של היישוב, ורצחו אותם בבור ירי ביער סמוך לכפר סלוצ'ינה, תוך קבורת חלקם בחיים. יהודי היישוב המעטים שהצליחו להימלט מהאקציה ליערות הסביבה, נתפסו ברובם בידי הגרמנים, וחלקם נרצחו בידי פולנים לאומנים אף לאחר שחרור האזור.

## קישורים חיצוניים

* יאבורניק פולסקי באתר מרכז מורשת יהדות פולין
* 
* 
* 

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:קהילות יהודיות בפולין
מלחמת סין–וייטנאם

**מלחמת סין-וייטנאם** (בוייטנאמית: **Chiến tranh biên giới Việt-Trung**; בסינית מפושטת: **中越战争**) הייתה מלחמת גבול בין הרפובליקה הסוציאליסטית של וייטנאם לבין הרפובליקה העממית של סין בתחילת 1979.

בשעה שלוש לפנות בוקר ב-17 בפברואר 1979 סין שלחה לפתע כוחות מעבר לגבול, תקפה במקביל שישה מחוזות גבול של וייטנאם באורך של 1,200 ק"מ. ב-18 בפברואר 1979 הכריזה ברית המועצות על תמיכתה בווייטנאם והזהירה את סין בכך שהעמידה את הכוחות המזוינים הסובייטים בסיביר בכוננות, וסיפקה לווייטנאם מידע צבאי מלוויין הריגול. ב-5 במרץ 1979 הכריזה סין על "מטרת המלחמה" שלה ונסוגה.

סין פתחה במתקפה בתגובה לפלישת וייטנאם לקמבודיה וכיבושה על ידי וייטנאם ב-1978, כיבוש שסיים את שלטון החמר רוז' שנתמך על ידי הסינים. צבא השחרור העממי נכנס לצפון וייטנאם וכבש מספר ערים ליד הגבול. ב-6 במרץ 1979 הכריזה סין שהשער להאנוי פתוח, וכי משימתם הושלמה. כוחות סיניים נסוגו בחזרה אל תוך סין.

שתי המדינות טענו לניצחון. כוחות וייטנאמיים נשארו בקמבודיה עד 1989, ומהבחינה הזו לא הצליחה סין בהשגת מטרתה: מניעת וייטנאם מלהתערב בקמבודיה.

לאחר התפרקות ברית המועצות הוסדר הגבול הווייטנאמי-סיני.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר וייטנאם
קטגוריה:קצרמר סין
וייטנאם-סין
סין
וייטנאם
קטגוריה:1979
ייז'יירנה

**ייז'יירנה** (באוקראינית: **Озерна** - **אוזרנה**; בפולנית: **Jezierna**; ביידיש: **אזשערנע**) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.

## תולדות היישוב
ייז'יירנה נזכרת לראשונה באמצע המאה ה-16, ובשנת 1615 הועברה לבעלות משפחת האצולה הפולנית סובייסקי. לאחר מכן, הוענקו ליישוב זכויות עיר ונבנה בה מבצר. במהלך המאות ה-17 וה-18 חרבה העיירה מספר פעמים ממלחמות.

בחלוקת פולין הראשונה, בשנת 1772, נכללה העיירה בתחום גליציה האוסטרית. בשנת 1870 חוברה העיירה למסילת הברזל בקו לבוב-טרנופול, והדבר האיץ את התפתחותה הכלכלית. במאי 1919 נכללה העיירה בתחום הרפובליקה הפולנית השנייה.

## יהודי היישוב
יהודים התיישבו בעיירה מהמחצית השנייה של המאה ה-18, ונטלו חלק מרכזי בפיתוחה הכלכלי. בסוף המאה ה-19 נמנו בעיירה 1,095 יהודים. בשנת 1916, במהלך מלחמת העולם הראשונה, שרפו החיילים הרוסים בתים רבים של יהודים בעיירה, ובהם בית הכנסת המקומי. בין מלחמות העולם נמנו בעיירה כ-700 יהודים, והתקיימה בה פעילות ציונית. עם כיבוש האזור בידי הסובייטים בספטמבר 1939, הולאמו העסקים הפרטיים בעיירה, וגורשו לעומק ברית המועצות מאות פליטים יהודים שהגיעו אליה ממערב פולין.

ב-2 ביולי 1941, במהלך מבצע ברברוסה, נכבשה העיירה בידי הגרמנים. ביומיים שלאחר מכן ערכו הגרמנים והאוקראינים פוגרום ביהודי היישוב, תוך רצח כ-200 יהודים, והצתת בית הכנסת ובית המדרש המקומיים. לאחר הטבח, הטילו הרשויות האוקראיניות גזירות שונות על יהודי היישוב, ובהן חובת ביצוע עבודות כפייה. בסוף שנת 1941 הוקם בעיירה מחנה עבודה מגודר, אליו הובאו יהודים מיישובים רבים בסביבת העיירה. במחנה זה מתו רבים מהיהודים ברעב, ממחלות וממעשי התעללות ורצח יום יומיים. בקיץ 1942 החלו להגיע ליהודי העיירה ידיעות על מעשי טבח המוניים שבוצעו בכפרי הסביבה שלה.

ב-29 באוגוסט 1942 פשטו על העיירה שוטרים גרמנים ואוקראינים, וריכזו את יהודיה, תוך רצח כ-150 איש ברחובות. כ-200 יהודים שולחו במשאיות לתחנת הרכבת שבזבורוב, ושם צורפו למשלוח למחנה ההשמדה בלז'ץ.

באוקטובר 1942 בוצעה בעיירה אקציה שנייה, והיהודים שנותרו בה הועברו לגטו זבורוב, שם גורלם היה כגורל יתר יהודי המקום. כ-100 עובדי כפייה יהודים שעוד הושארו בעיירה, לאחר ששילמו לשלטונות סכומי שוחד גבוהים עבור כך, נרצחו באמצע 1943 בידי שוטרים אוקראינים.

## קישורים חיצוניים

* ייז'יירנה באתר מרכז מורשת יהדות פולין
* 
* 
* 

קטגוריה:גליציה
קטגוריה:מחוז טרנופול: עיירות יהודיות
קטגוריה:שואת יהודי אוקראינה
קטגוריה:יישובים שהוקמו במאה ה-15
צ'רטר חוקי

**צ'רטר חוקי** (תעודת היתר, או פשוט "**צ'רטר**") הוא הענקת סמכות או זכויות, במסגרתה המעניק מכיר רשמית בזכותו של המקבל לממש את הזכויות האמורות. משתמע מכך כי המעניק משאיר בידיו עליונות או ריבונות, ושהמקבל מודה במעמד מוגבל או נחות במערכת היחסים.

זהו המובן שבו צ'רטרים הוענקו היסטורית. בשימוש המודרני במונח נשמרו הן המובן ההיסטורי של מסמך המעניק זכויות או סמכויות (למשל "צ'רטר האומות המאוחדות", המהווה את חוקת האו"ם), והן משמעות רחבה יותר של "הרשאה" או "היתר", למשל ב"טיסת צ'רטר".

## אטימולוגיה
מקור המונח יווני - χάρτης (כָארְטִיס, שכבת פפירוס). מן היוונית עבר המונח ללטינית (charta) וממנה לשפות רומאניות ("שפות לטיניות") שונות.
לאנגלית נכנס המונח charter מ-"charte" בצרפתית עתיקה.

## סוגי צ'רטרים
צ'רטר מלכותי, אשר שימש במונרכיות כהכרה רשמית בקיומן של ערים, מהווה אף הוא סוג של צ׳רטר חוקי.

## ראו גם
* זיכיון (ממשל)
*  (פירושונים)

## קישורים חיצוניים

* 

קטגוריה:מסחר
פרייזר פורסטר

**פרייזר ג'רארד פורסטר** (באנגלית: **Fraser Gerard Forster**; נולד ב-17 במרץ 1988) הוא כדורגלן אנגלי המשחק בעמדת השוער בבורנמות' מהפרמייר ליג.

## קריירת מועדונים
פורסטר התחיל את הקריירה שלו במחלקות נוער של קבוצות קטנות. בגיל 17 הצטרף לאקדמיה של ניוקאסל יונייטד. ב-2 באוקטובר 2008 הושאל לסטוקפורט קאונטי לחודש כמחליפו של אוואין פור ויליאמס שהצטרף לנבחרת ויילס. כעבור 5 ימים ערך את הופעת הבכורה שלו בקריירה בהפסד 1:0 לבורי במסגרת גביע הליגה האנגלי. כעבור 4 ימים ערך את הופעת הבכורה שלו במסגרת הליגה בתיקו 1:1 נגד סאות'אנד יונייטד. במהלך תקופתו בסטוקפורט שיחק 6 משחקים וב-3 מהם שמר על רשת נקייה.

לאחר שחזר לניוקאסל שימש כשוער שני עד לתום העונה. ב-31 ביולי 2009 הושאל לחודש לבריסטול רוברס. לאחר שהציג יכולת טובה במדי בריסטול רצו ראשי המועדון להאריך את חוזהו במועדון, אבל בסופו של דבר נוריץ' סיטי הגישה הצעה על השחקן ופורסטר חתם בנוריץ' לחודש. בתום תקופת ההשאלה האריך את חוזהו עד ינואר . ב-20 בנובמבר 2009 הוארכה תקופת השאלתו עד ניוקאסל יונייטד. בנובמבר  נבחר לשחקן החודש של המועדון. בתום העונה נבחר למקום השני בתחרות "שחקן השנה של המועדון" שנערכה בקרב אוהדי הקבוצה. בתום העונה זכה עם המועדון בפוטבול ליג הראשונה.

ב-24 באוגוסט 2010 הושאל לסלטיק עד לסיום העונה. ב-29 באוגוסט 2010 ערך את הופעת הבכורה שלו בסלטיק בניצחון 0:1 נגד מאת'רוול. פורסטר זכה עם סלטיק בעונתו הראשונה בגביע הסקוטי ובגביע הליגה הסקוטי. בקיץ  הושאל שוב לסלטיק עד לסיום העונה. בתום העונה זכה עם סלטיק באליפות. ב-29 ביוני 2012 עבר באופן רשמי לסלטיק ל-4 שנים תמורת 2 מיליון פאונד.

ב-8 באוגוסט 2014 חתם בסאות'המפטון ל-4 שנים תמורת כ-10 מיליון פאונד. ב-17 באוגוסט 2014 ערך את הופעת הבכורה שלו בסאות'המפטון בהפסד 2:1 לליברפול. בפברואר  נבחר לכדורגלן החודש בפרמייר ליג. ב-22 באוגוסט 2019 חזר לסלטיק והושאל לעונה אחת.

ב-8 ביוני 2022 חתם פורסטר על חוזה לשנתיים בטוטנהאם הוטספר.

ב-2 בינואר 2026 הצטרף פורסטר לבורנמות' בחוזה עד לסיום עונת 2025/2026.

## קריירה בינלאומית
ב-4 באוקטובר 2012 זומן לראשונה לסגל נבחרת אנגליה לקראת המשחקים נגד  ו במסגרת מוקדמות מונדיאל 2014. ב-15 בנובמבר 2013 ערך את הופעת הבכורה שלו בנבחרת בהפסד 2:0 ל. פורסטר נכלל בסגל הנבחרת לקראת מונדיאל 2014.

## תארים
; נוריץ' סיטי
*הפוטבול ליג הראשונה: 

; סלטיק
*ליגת העל הסקוטית: , , 
*הגביע הסקוטי: , 
*גביע הליגה הסקוטית: 

;טוטנהאם הוטספר
* הליגה האירופית : 2025

## קישורים חיצוניים

* 

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני סטוקפורט קאונטי
קטגוריה:כדורגלני בריסטול רוברס
קטגוריה:כדורגלני נוריץ' סיטי
קטגוריה:כדורגלני סלטיק
קטגוריה:כדורגלני סאות'המפטון
קטגוריה:כדורגלני ניוקאסל יונייטד
קטגוריה:כדורגלני טוטנהאם הוטספר
קטגוריה:כדורגלני בורנמות'
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני נבחרת אנגליה
קטגוריה:אנגלים שנולדו ב-1988
ביארני בנדיקטסון (ראש ממשלת איסלנד ה-13)

**ביארני בנדיקטסון** (באיסלנדית: **Bjarni Benediktsson**; 30 באפריל 1908 – 10 ביולי 1970) היה ראש ממשלת איסלנד בשנים 1963–1970 ובסוף 1961 כהונה קצרה — בעקבות התפטרותו הזמנית של אולאפור תורס מהתפקיד. בשנים 1970-1961 כיהן כיו"ר מפלגת העצמאות (מפלגת ימין). אביו של בנדיקטסון, בנדיקט סוויינסון, היה אחד ממנהיגי תנועת העצמאות האיסלנדית, שבשנים 1931-1908 כיהן כחבר אלת'ינגי (פרלמנט).

## קורות חייו
[250px|ממוזער|שמאל|ביארני בנדיקטסון (מימין) עם [ראש ממשלת ישראל לוי אשכול בפגישתם בירושלים בשנת 1964]]
בנדיקטסון למד משפט חוקתי באוניברסיטת איסלנד ומונה לפרופסור בגיל 24. בשנת 1934 הוא נבחר כחבר מועצת העיר של הבירה רייקיאוויק מטעם מפלגת העצמאות, ובשנים 1947-1940 כיהן כראש העירייה.

בשנת 1947 בנדיקסטון מונה לשר החוץ של איסלנד. במהלך כהונתו בתפקיד, איסלנד הייתה שותפה בשנת 1949 להקמת ברית נאט"ו — כאחת המדינות המייסדות של הארגון. בשנת 1953 הוא עזב את התפקיד, והיה שר במשרדים שונים עד שנת 1956.

כאשר השמאל עלה לשלטון ב-1956, בנדיקטסון פרש זמנית מהחיים הפוליטיים והחל למלא את תפקיד העורך הראשי בעיתון השמרני המוביל במדינה — "מורגונבלאדיד".

בשנת 1959 מפלגת העצמאות חזרה לשלטון ובנדיקטסון כיהן בממשלתו החמישית של אולאפור תורס כשר המשפטים והכנסייה, שר הבריאות ושר התעשייה. בשנת 1961 הוא נבחר למנהיג מפלגת העצמאות, מה שגרם לתורס, מנהיג המפלגה הקודם, להתפטר מתפקידו כראש הממשלה בספטמבר של אותה שנה. בנדיקטסון נבחר על ידי מפלגתו כראש הממשלה במקומו של תורס.

תורס הסכים לשוב לממשלה מתחילת 1962 וחזר לעמוד בראשה, בעוד בנדיקטסון ויתר על התפקיד וקיבל שוב את שלושת התיקים שבהם החזיק קודם. בבחירות שנערכו ביוני 1963, מפלגת העצמאות שוב זכתה במספר החברים הגבוה ביותר באלת'ינגי — הפעם בהובלתו של בנדיקטסון.

### מותו
בנדיקטסון כיהן כראש ממשלת איסלנד מ-14 בנובמבר 1963 עד יום מותו בשרפה שפרצה ב-10 ביולי 1970 במעון הקיץ הממשלתי בת'ינגווליר. גם אשתו ונכדו נספו באותה שרפה.

## חיים אישיים
בנו של בנדיקטסון, ביורן ביארנאסון, כיהן כשר המשפטים של איסלנד בשנים 2009-2003. 

בתו, ואלגרדור ביארנאדוטיר, היא פוליטיקאית, שהייתה נשואה לפוליטיקאי הסוציאל-דמוקרט המנוח וילמונדור גילפאסון. בנם נספה בשרפה בת'ינגווליר עם סבו וסבתו. 

בנדיקטסון הוא אחי-סבו של ביארני בנדיקטסון - שר האוצר והכלכלה של איסלנד בשנים 2013–2017 וראש ממשלת איסלנד שכיהן מינואר ועד נובמבר 2017.

אוסף המסמכים שלו נשמר בהארכיון העירוני של רייקיאוויק.

## קישורים חיצוניים

* 

קטגוריה:ראשי ממשלת איסלנד
קטגוריה:ילידי 1908
קטגוריה:נפטרים ב-1970
גדודי פאנצר כבדים

350px|ממוזער|גדוד פאנצר כבד
**גדודי פאנצר כבדים** (בגרמנית: Schwere Panzerabteilungen - 'גדודי שריון כבדים') היו יחידות טנקים בסדר גודל של גדוד, של צבא גרמניה הנאצית במהלך מלחמת העולם השנייה, שפעלו בין השנים 1945-1942. גדודים אלו צוידו בטנקים הכבדים ביותר של גרמניה מדגם טיגר, ולאחר מכן טיגר II, זכו להקצאת כח אדם מובחר, ונחשבו ליחידות עילית. יחידות אלו היו למעשה עצמאיות, והוכפפו למטה קורפוס או ארמייה בעת הצורך. תפקידם המקורי היה להוות את חוד החנית של יחידות השריון הגרמניות ולהבקיע את קווי האויב.

בתחילה, כל גדוד כזה הורכב משתי פלוגות בנות 9 טנקי טיגר I כל אחת, מלווים ב-10 טנקי פאנצר סימן 3 למטרות של סיור. שני טנקי טיגר נוספים עמדו לרשות מפקדת הגדוד. בעקבות חוות דעת של מפקדים בשטח, הוחלט במרץ 1943 על שינוי במבנה גדודי השריון הכבדים. על פי המתווה החדש, כלל כל גדוד רק טיגרים, 45 בכל גדוד; גדוד סטנדרטי כלל שלוש פלוגות בנות 14 טיגרים כל אחת, יחד עם 3 נוספים במפקדה.

במהלך המלחמה הוקמו עשרה גדודים כבדים בידי הורמאכט (מספרם 501 עד 510), ושלושה בידי הוואפן אס אס (101, 102, 103). בנוסף, שלוש דיוויזיות עילית מאס.אס (לייבשטנדרטה, טוטנקופף ודאס רייך) קיבלו פלוגה כבדה של טיגרים, ודיוויזיית גרוסדויטשלנד מהצבא (Heer) קיבלה גדוד של טיגר במהלך המלחמה.

**רשימת גדודי הפאנצר הכבדים שפעלו במלחמה:**

## הערות שוליים

קטגוריה:יחידות שריון גרמניות
תקשורת מקבילית

ממוזער|תרשים המציג את ההבדל בין תקשורת מקבילית לטורית
**תקשורת מקבילית** היא שיטה להעברת סיביות מרובות במקביל, בניגוד לתקשורת טורית המעבירה רק סיבית אחת בזמן נתון. הבדל זה מהווה את אחת מהדרכים לאפיין קשר קומוניקציה.

ההבדל הבסיסי בין תקשורת מקבילית לטורית הוא מספר המוליכים חשמליים המשמשים בשכבה הפיזית כדי לשנע סיביות. תקשורת מקבילית מיישמת יותר מאחד כזה. לדוגמה, ערוץ תקשורת מקבילית בן 8 סיביות יעביר שמונה סיביות (או בייט), בעת ובעונה אחת, ואילו ערוץ טורי יעביר את אותן יחידות ברצף, אבל אחת אחרי השנייה. אם שני ערוצים יפעלו באותה מהירות שעון, בערוץ התקשורת המקבילית מהירות העברת המידע תהיה גבוהה פי שמונה.
יש דרך לחשב זרם במקביל, כדי לחשב צריך להשתמש בפונקציה (R1*R2÷(R1+R2

ערוץ מקבילי יכול להכיל מוליכים נוספים עבור אותות אחרים, כגון, אות כדי לשלוט על כיוון זרימת הנתונים, ואות לחיצת יד.

קטגוריה:שיטות טלקומוניקציה
קרל וולפגנג דויטש

**קרל וולפגנג דויטש** (21 ביולי 1912 - 1 בנובמבר 1992) היה חוקר יהודי אמריקאי בתחום מדעי המדינה, פרופסור באוניברסיטת הרווארד.

## קורות חיים
דויטש נולד בפראג, האימפריה האוסטרו-הונגרית למשפחה יהודית. אימו מריה דויטש הייתה פעילה פוליטית בולטת, בין הנשים הראשונות שנבחרו לפרלמנט הצ'כי. הוא למד באוניברסיטת קארל בפראג וסיים אותה בשנת 1934. לאחר מספר שנים באנגליה הוא חזר לפראג וסיים עבודת תואר שלישי בשנת 1938.

בעקבות הסכם מינכן הוא ואשתו החליטו לא לחזור לצ'כוסלובקיה מסיור בארצות הברית. בשנת 1939 הוא קיבל מלגת לימודים באוניברסיטת הרוורד ובשנת 1951 סיים בה דוקטורט נוסף.

במהלך מלחמת העולם השנייה השתתף כסטודנט בוועידת האומות המאוחדות בנושא ארגון בינלאומי, אשר נערכה בסן פרנסיסקו, ארצות הברית, שתוצאותיה היו חתימת מגילת האומות המאוחדות והקמת האו"ם בשנת 1945.

דויטש לימד ב-MIT, אחר כך באוניברסיטת ייל ולבסוף שימש כפרופסור לשלום בינלאומי באוניברסיטת הרווארד, תפקיד שהחזיק בו עד יום מותו.

חקר בעיות פוליטיות תוך שימוש ביישומי הדמיה ומודלים קיברנטים. חיבר את הספר "The Nerves of Government: Models of Political Communication and Control", העוסק בהתמודדויות עם הרעיונות החדשניים של למידה, שליטה וניטור עצמי. 

נפטר בשנת 1992.

## קישורים חיצוניים

קטגוריה:יהודים צ'כים
קטגוריה:חוקרי מדע המדינה יהודים
קטגוריה:בוגרי אוניברסיטת קארל בפראג
קטגוריה:חוקרי מדע המדינה אמריקאים
קטגוריה:סגל אוניברסיטת הרווארד
קטגוריה:מהגרים מצ'כוסלובקיה לארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-1992
BB-8

**BB-8** היא דמות של דרואיד שירות מכני דמוי-כדור שמופיעה בסרט שובר הקופות "מלחמת הכוכבים - פרק 7: הכוח מתעורר", בסרט "מלחמת הכוכבים: אחרוני הג'דיי", בסרט "מלחמת הכוכבים: עלייתו של סקייווקר ובסדרה "מלחמת הכוכבים: התנגדות". הוא נמצא בבעלותו של פו דמרון, טייס בברית המורדים. בסרט "הכוח מתעורר" תפקידו העיקרי היה העברת המפה שמובילה אל מקום המחבוא של לוק סקייווקר לידי ברית המורדים תוך כדי שהוא נרדף על ידי קיילו רן והמסדר הראשון.

BB-8 מהווה מעין מחווה ו"דור המשך" ל-R2-D2 (שמופיע אף הוא בפרק 7) שממלא תפקיד כמעט זהה בסרט המקורי, "מלחמת הכוכבים - פרק 4: תקווה חדשה".

## הופעות בסרטים

#### הכוח מתעורר (2015)
BB-8 נראה לראשונה בטיזר לסרט הכוח מתעורר בן ה-88 שניות ששוחרר על ידי Lucasfilm ב-28 בנובמבר 2014. שמו נחשף על ידי Entertainment Weekly בדצמבר 2014.

בסרט, הרובוט הוא האסטרומאכ הדרואיד של טייס הקרב של ההתנגדות פו דמרון (אוסקר אייזק). פו מפקיד בידיו מפה שיש להעביר למפקדת ההתנגדות על מנת לקבוע את מקום הימצאו של אביר הג'דיי לוק סקייווקר. בזמן שפו נתפס ונחקר על ידי איש המלחמה המרושע של המסדר הראשון קיילו רן, BB-8 בורח אל פני המדבר של כוכב הלכת ג'אקו ומוצא מקלט עם ריי. בסופו של דבר ריי, חייל הסער העריק פין, האן סולו וצ'ובקה מביאים את BB-8 למנהיגת ההתנגדות ליאה אורגנה, ובסופו של דבר מפגישים אותו עם פו.

#### אחרוני הג'דיי (2017)
באחרוני הג'דיי, BB-8 מתקן את מערכת הנשק אקס- ווינג של פו על ידי ריסוק ראשו לתוכה. בקאנטו בייט, מהמר שיכור מכניס שוב ושוב מטבעות למשבצת בתוך BB-8, חושב שהוא מכונת מזל. הדרואיד מכניע מאוחר יותר כמה שומרים, ומאפשר לפין ולרוז להימלט מהכלא. לאחר מכן BB-8 משתמש במטבעות כדי להכניע שומר רביעי. מאוחר יותר, הוא מפעיל AT-ST על מנת להציל את פין ורוז לאחר שהם נתפסו על ידי המסדר הראשון.

#### עלייתו של סקייווקר (2019)
BB-8 הופיע במלחמת הכוכבים: עלייתו של סקייווקר, שם, במשימה עם ריי, פין, פו, צ'ווי ו-C-3PO  הם התיידדו בסופו של דבר עם דרואיד בשם D-O. לאחר שחגג את ניצחון ההתנגדות באג'אן קרוס, BB-8 עקב אחרי ריי בטטואין שם היא קברה את חרבות האור של לוק וליה באחוזת לארס, ובסופו של דבר, הדרואיד צפה בזריחה יחד איתה.

## קישורים חיצוניים

* 

קטגוריה:דרואידים במלחמת הכוכבים
אבירם גרובר

ממוזער|250px|שמאל|שלט חוצות של אבירם גרובר במהלך מערכת הבחירות לראשות עיריית רמת השרון, ינואר 2016
**אבירם** (**אבי**) **גְרוּבֶּר** (נולד בכ"ד בתמוז ה'תשל"ב, 6 ביולי 1972) הוא ראש עיריית רמת השרון לשעבר.

## ביוגרפיה
אבירם גרובר נולד וגדל ברמת השרון, בן לטיבי ואיירין גרובר. הוא למד בבית הספר היסודי אוסישקין ברמת השרון. ואחר כך בתיכון רוטברג. שירת בצה"ל, ולאחר מכן למד באוניברסיטה העברית בירושלים וקיבל תואר ראשון בכלכלה ובמנהל עסקים, תואר ראשון במשפטים ותואר שני במנהל עסקים. עבד כעוזר פרלמנטרי, דובר אגודת סטודנטים, וכיועץ במשרדי ממשלה אחדים.

בשנת 2003, בתקופת ממשלת שרון השנייה, עבד במשך כחצי שנה בלשכת השרה לשיתוף פעולה אזורי מטעם מפלגת הליכוד, ציפי לבני.

עבד כעורך דין בתחום המסחרי, בשוק ההון ובנושאי תכנון ובנייה. תחילה היה שכיר, ובהמשך הפך לבעלים ושותף-מנהל של משרד עורכי דין "סרוסי וגרובר" ברמת השרון.

בשנים 2009–2015 כיהן כחבר דירקטוריון וחבר ועדת ההשקעות בקרן רוטשילד קיסריה, בשנים 2012–2015 היה יו"ר ועדת ההשקעות של הקרן, ובשנת 2011 כיהן כדירקטור בחברה לנכסי קיסריה והחברה לפיתוח קיסריה.

בשנת 2008 התמודד לראשונה על ראשות עיריית רמת השרון. הוא קיבל כ-10% מהקולות (לעומת 85% שקיבל ראש העירייה המכהן, יצחק רוכברגר), וסיעתו, "בית", קיבלה מנדט אחד. בבחירות לרשויות המקומיות שנערכו בשנת 2013 דורג במקום השלישי, עם כ-16% מהקולות, וסיעתו קיבלה שני מנדטים, ונשארה באופוזיציה.

בבחירות המיוחדות לראשות עיריית רמת השרון, שנערכו בינואר 2016, חבר גרובר ליו"ר סניף מרצ בעיר, עידן למדן, מה שחיזק את המועמדות שלו. בסיבוב הראשון קיבל גרובר כ-35% מקולות הבוחרים, יותר מכל מועמד אחר. בסיבוב השני התמודד מול יעקב קורצקי, קיבל כ-71% מקולות הבוחרים, ונבחר לראש העירייה.

בדצמבר 2017 הודיע גרובר למנהלי ישיבת רמת השרון שהם נדרשים להתפנות בתוך חודש ממבנה הישיבה. הרב הראשי לישראל, דוד לאו, פנה לראש העיר בבקשה למנוע את פינוי הישיבה, ואף הציע עצמו כמגשר בין ראש העיר לבין הנהלת הישיבה אך לאחר מכן חזר בו מהצעה זו. נכון לספטמבר 2020, הישיבה טרם פונתה.

בשנת 2018 התמודד שוב על ראשות עיריית רמת השרון. בבחירות לרשויות המקומיות באוקטובר 2018 קיבל כמעט 40% מהקולות, אולם חסרו לו 6 קולות בלבד להיבחר לראשות העיר כבר בסיבוב הראשון. הוא עלה לסיבוב השני מול רון (רוני) בלקין, ונבחר לכהונה נוספת כראש העיר. סיעתו התחזקה וקיבלה שלושה מנדטים.

לקראת הבחירות לרשויות המקומיות בשנת 2023 הודיע שלא יתמודד בהן.

לגרובר יש שני אחים. הוא נשוי בשנית ואב לשתי בנות ושני בנים.

## קישורים חיצוניים

* אבי גרובר באתר "בחירות לראשות העיר רמת השרון – 2016"
* שרון יונתן, "פוליטיקה מקומית: הכר את המועמד", באתר חדשות רמת השרון לוקאל, 3 בדצמבר 2015

## הערות שוליים

קטגוריה:בוגרי תיכון רוטברג (רמת השרון)
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: משפטים
קטגוריה:דירקטורים ישראלים
קטגוריה:עורכי דין ישראלים
קטגוריה:ראשי עיריית רמת השרון
קטגוריה:ישראלים שנולדו ב-1972
יאבלונקה קושצ'יילנה

**יאבלונקה קושצ'יילנה** (בפולנית: **Jabłonka Kościelna**) הוא כפר קטן במחוז ויסוקה מזובייצק שבפרובינציית פודלסיה בפולין, בסמוך לזמברוב, בו התקיימה עד השואה קהילה יהודית גדולה.

עד ראשית המאה ה-19 היו היהודים תושביו הבלעדיים של הכפר, ובמהלך המאה ה-19 התיישבו בו גם פולנים. בשנת 1897 נמנו בכפר 638 יהודים. היהודים התיישבו בכפר במהלך המאה ה-18, ובשנת 1760 נבנה במקום בית כנסת.

עקב הגירה, בין מלחמות העולם נותרו ביישוב 157 יהודים בלבד, שעדיין היוו רוב בקרב תושביו. בשנים אלה התקיימה בכפר פעילות ציונית. ביוני 1936 פרעו ביהודי היישוב כנופיות פולניות.

ב-24 ביוני 1941, יומיים לאחר פרוץ מבצע ברברוסה, נכבש היישוב בידי הגרמנים, וב-23 בנובמבר 1941 גורשו כל יהודיו לגטו בויסוקה מזובייצק הסמוכה, שם חלקו את גורל יתר יהודי המקום. רב העיירה, הרב יחזקאל שרגא ליפשיץ הלברשטאם, לימים האדמו"ר מייסד חסידות סטרופקוב בישראל, הוגלה בתאריך ה' בניסן תש"ד (29 במרץ 1944) עם משפחתו לאושוויץ, שם נספו אשתו וששת ילדיהם. 

## קישורים חיצוניים

* מפת מלחמה עם העיירה  במלחמת העולם השנייה (האתר הפולני של העיירות היהודית) 
* יאבלונקה קושצ'יילנה באתר מרכז מורשת יהדות פולין
* 
* 

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
טרספול

**טרספול** (בפולנית: **Terespol**) היא עיירה במחוז ביאלא פודולסק שבפרובינציית לובלין בפולין, בסמוך לגבול בלארוס ועל גדת הבוג המערבי, מול ברסט, בה התקיימה עד השואה קהילה יהודית גדולה.

## תולדות היישוב
טרספול נוסדה במחצית השנייה של המאה ה-17, ובשל מיקומה על הדרך לבריסק, הואצה התפתחותה הכלכלית, ונקבעו בה ימי שוק וירידים שנתיים.

בחלוקת פולין השלישית, בשנת 1795, נכללה העיירה בתחום פרוסיה, ובשנת 1815 נכללה בתחום פולין הקונגרסאית. בשנת 1865 חוברה העיירה לקו מסילת הברזל לוורשה.

לאחר מלחמת העולם הראשונה נכללה העיירה בתחום הרפובליקה הפולנית השנייה.

## יהודי טרספול
יהודים ישבו בעיירה מראשית המאה ה-18, ואלו נטלו חלק מרכזי בפיתוחה הכלכלי. בתחילה היו יהודי היישוב כפופים לקהילת בריסק, אך עד מהרה הקימו קהילה עצמאית, עם בית כנסת ובית עלמין. בשנת 1897 נמנו בעיירה 2,573  יהודים, אך בשנים אלה, וביתר שאת לאחר מלחמת העולם הראשונה, עזבו את העיירה רבים מיהודיה.

בין מלחמות העולם נמנו בעיירה כ-1,200 יהודים, והתקיימה בה פעילות ציוניות ופעילות של אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות מצד שכניהם הפולנים, שכללו חרם על עסקיהם. לאחר פרוץ מלחמת העולם השנייה נמלטו יהודים רבים מהיישוב מזרחה, לעבר שטח הכיבוש הסובייטי.

בתחילת תקופת הכיבוש הגרמני, סבלו יהודי העיירה מגזירות ורדיפות, והם גויסו לעבודות כפייה יומיות. 284 היהודים האחרונים שנותרו בעיירה גורשו ממנה בידי שוטרים גרמנים ופולנים למיינדזיז'ץ פודלסקי, ומשם שולחו לטרבלינקה.

## קישורים חיצוניים

* טרספול באתר מרכז מורשת יהדות פולין
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קטגוריה:גבול בלארוס–פולין
פתח גנובה

[טקסט=פתח גנובה בכתר ארם צובא|ממוזער|250px|פתח גנובה ב[כתר ארם צובא]]
**פַּתַּח גנוּבה** (מכונה גם: **פתח גנוּב**) הוא סימן הניקוד פַּתָּח, המסמן את תנועת העזר הבאה לפני העיצורים הגרוניים בניקוד טברני.

## השימוש בפתח גנובה
פתח הגנובה חוצץ בין סימן הניקוד המסמן תנועה גבוהה (כלומר, שורוק, חולם, חיריק או צירי, אך לא קמץ או פתח), ובין אות גרונית סופית:  **[[ח|חי"ת]], [[ע|עי"ן]]** ו**[[ה|ה"א]] [[מפיק (לשון)|מופּקת]].**

פתח הגנובה מסמן את תנועת העזר, המכונה "התנועה הגנובה".

תפקידה המקורי של התנועה הגנובה, הנהגית כתנועת /a/, היה לסייע בהגיית עיצור סדקי או לועי הבא בסוף מילה. כדי למנוע מעבר מתנועה גבוהה לעיצור הגרוני הנהגה במנח נמוך, נכנסה תנועת עזר נמוכה חוצצת.

באופן מסורתי, התנועה הגנובה אינה נחשבת כגרעין הברה עצמאית, אלא כחלק מגרעין ההברה המקורית. לדוגמה, במילה מָלוּחַ שתי הברות: מָ-לוּחַ /ma-luaħ/.

בחלק מהקהילות שקוראות בהברה (הגייה) ספרדית, כאשר חולם או צירי מופיע לפני פתח גנובה, מוסיפים אחריו חצי תנועה /w/ או /j/, בהתאמה:
לִשְׂמֹחַ /lisˈmowaħ/
שָׂמֵחַ /saˈmejaħ/ (שמייח).

## סימון
במקור פתח גנובה סומן בין שתי האותיות האחרונות, וכך הוא מנוקד בכתבי היד הקדומים. בגלל אילוצי דפוס נהגו לסמנו מתחת לאות האחרונה, אם כי בגופנים מסוימים חזרו לסמנו בין האותיות כמו במקור. עם זאת, ברוב הגופנים מקובל לסמנו תחת האות האחרונה, כשהוא ממורכז מתחת לאות, כמו שאר סימני הניקוד.

## דוגמאות

## קישורים חיצוניים
* ניפַּח וניפֵּחַ – הפתח הגנובה במערכת הפועל, באתר האקדמיה ללשון העברית

## הערות שוליים

קטגוריה:ניקוד עברי
קטגוריה:הגיית העברית
נחל דומה

**נַחַל דּוּמָה** הוא נחל אכזב קצר בדרום שפלת יהודה, המהווה אחד מיובליו של נחל אדוריים.

ראשיתו של הנחל ברום של כ-600 מטרים מעל פני הים, למרגלות הכפר **ח'רבת דומה** שבדרום מערב הר חברון. יישוב זה זוהה בידי אוסביוס בחיבורו האונומסטיקון מתחילת המאה ה-4 לספירה עם **דוּמָה** המקראית שבהר חברון, ומכאן שמו של הנחל.

אפיקו של הנחל הוא בכיוון צפון מערב, והוא עובר בין הכפרים בית א-רוש א-תחתא ובית א-רוש אלפוקא, ממשיך בסמוך מדרום לח'רבת אם א-שקף, וחובר לנחל אדוריים בסמוך לסכר אדוריים.

## הערות שוליים

דומה
חומצה פרופנואית

חומצה פרופנואית (**propanoic acid)** היא חומצה קרבוקסילית שנוסחתה CH3-CH2-COOH זהו נוזל שקוף, מסיס במים, באתנול ובאתר בעל ריח חריף ולא נעים המזכיר ריח גוף.

מקור השם בשתי המילים היווניות protos- ראשון ו-pion - שומן, זוהי החומצה הקרבוקסילית הקטנה ביותר המגלה תכונות אופייניות לחומצות שומן: יוצרת שכבה שמנונית על פני המים ומלח דמוי סבון עם יון אשלגן.

החומצה הפרופנואית התגלתה על ידי הכימאי יוהאן גוטליב (Johann Gottlieb) שזיהה את החומר בתוצרי הפירוק של סוכר בשנת 1844.

על עור האדם קיימים כמה מיני חיידקים הקרויים *Propionibacterium - [[בצילוס (חיידק)|מתגים]] [[צביעת גראם|גראם חיוביים]] אנאירובים היוצרים חומצה פרופנואית במטבוליזם שלהם. אחד מאותם חיידקים* *Propionibacterium acnes גורם לזיהום ב* בלוטות החֵלֶב המתבטא באקנה.

### תכונות
לחומצה פרופנואית תכונות ביניים בין החומצות הקרבוקסיליות הקטנות (חומצה פורמית וחומצה אצטית) לאלו של חומצות שומן. בדומה לחומצות הקטנות היא מסיסה לחלוטין במים ויוצרת צמדים (דימרים) המוחזקים בקשרי מימן הן בנוזל והן בגז. בדומה לחומצות שומן ניתן להוציא את החומצה מתמיסה מיימית כמלח.

### הפקה
בתעשייה חומצה פרופנואית מיוצרת לרוב בתגובה של אתן עם מים ופחמן חד-חמצני בקטליזה של ניקל קרבוניל (Ni(CO)4)

CH_2=CH_2 \quad + \quad H_2O \quad +\quad CO \longrightarrow\quad CH_3-CH_2-COOH

דרך נוספת היא חמצון של פרופיל אלדהיד בקטליזה של קובלט או מנגן

2CH_3-CH_2-CHO\quad +\quad O_2\quad\longrightarrow 2CH_3-CH_2-COOH

### שימושים
חומצה פרופנואית בריכוז משקלי 0.1-1% מעכבת צמיחת עובש וכמה מיני חיידקים ולכן משמש כחומר משמר במזון, מספר E של חומצה פרופנואית E280.

חומצה פרופנאית היא חומר מוצא לייצור חומרים אחרים ובפרט פולימרים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
פרופנואית, חומצה
מרקוס קורנליוס קאתאגוס (קונסול בשנת 204 לפנה"ס)

**מרקוס קורנליוס קאתאגוס** (בלטינית: **Marcus Cornelius Cethegus**; המאה ה-3 לפנה"ס) היה פוליטיקאי רומאי אשר שימש כקונסול וקנסור במהלך המלחמה הפונית השנייה.

## ביוגרפיה
הוא שימש כאיידיל קוריולי בשנת 213 לפנה"ס יחד עם פובליוס קורנליוס סקיפיו הצעיר (לימים אפריקנוס), וכן כיהן כפונטיפקס מקסימוס במקום לוקיוס קורנליוס לנטולוס שמת באותה שנה.

נבחר כפראיטור של סרדיניה בשנת 211 לפנה"ס. בשנת 209 לפנה"ס נבחר כקנסור יחד עם פובליוס סמפרוניוס טודיטאנוס. במסגרת תפקידם הם נדרשו להרכיב את "רשימת הסנאט" (lectio senatus), אשר הורכבה מהמגיסטראטים שנבחרו על ידי הקנסורים בסדר יורד. הרכבת הרשימה התעכבה בשל המחלוקת בשאלה מי ימונה כפרינקפס סנאטוס - ראש הסנאט. קורנליוס רצה לבחור בטיטוס מאנליוס טורקוואטוס בעוד סמפרוניוס הציע את פאביוס מאקסימוס. בסופו של דבר קורנליוס ויתר ופאביוס קיבל את התפקיד.

בשנת 204 לפנה"ס נבחר כקונסול שוב יחד עם סמפרוניוס טודיטאנוס, וקיבל פיקוד על הלגיונות שהוצבו באטרוריה מול המצביא הקרתגי מאגו ברקה. הוא המשיך לפקד על הלגיונות הללו כפרוקונסול, ובשנה הבאה (203 לפנה"ס) ניהל נגד מאגו קרבות נסיגה שהסתיימו בגירושו של מאגו מאיטליה.

## קישורים חיצוניים
* פאולי-ויסובה 

## הערות שוליים

קטגוריה:רומאים בתקופת הרפובליקה
קטגוריה:רומאים במלחמה הפונית השנייה
קטגוריה:קונסולים ברפובליקה הרומית
קטגוריה:אישים שחיו במאה ה-2 לפנה"ס
Formation

**Formation** (בעברית: **היווצרות**) הוא שיר של הזמרת האמריקאית ביונסה מאלבומה השישי Lemonade. השיר יצא כסינגל הראשון מן האלבום יחד עם וידאו קליפ ב-6 בפברואר 2016, עוד לפני צאת האלבום. השיר יצא לראשונה לשירות הזרמות המוזיקה טיידל. השיר נכתב על ידי ביונסה, חליף בראון, אשטון הוגן, מייקל ויליאמס, והופק על ידי ביונסה, אפלוס ומייק "וייל מייד איט". מבקרי המוזיקה ראו בשיר כשיר הפוליטי ביותר שביונסה שרה אי פעם. הביקורות על השיר היו מעורבות, בין היתר בגלל העמדה האנטי-משטרתית שמוצגת בשיר. עם זאת השיר קיבל גם ביקורות חיוביות. השיר הגיע למעמד זהב בארצות הברית עם מכירות של יותר מחצי מיליון עותקים דיגיטליים. ב-23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצא קליפ חדש לשיר בבלעדיות לשירות המוזיקה טיידל.

השיר בוצע לראשונה בהופעת המחצית של משחק הסופרבול ה-50. לאחר מכן גם נוסף לסיבוב ההופעות של ביונסה הקרוי על שמו "The Formation World Tour" כשיר הפתיחה של ההופעות.

## וידאו קליפ
קליפ השיר צולם בניו אורלינס, לואיזיאנה, והוא כולל אזכור של הוריקן קתרינה. הקליפ מתחיל כאשר נראית ביונסה יושבת על ניידת ברחוב מוצף. בין היתר, ניתן לראות בקליפ גבר מחזיק עיתון עם תמונה של מרטין לותר קינג עם כותרת בה רשום "אמת", ניתן לראות ילד שחור רוקד מול שורה של שוטרים, ואף ניתן לראות בקליפ כתב גרפיטי על קיר בו רשום "Stop Shooting Us" – "הפסיקו לירות בנו". כמו כן, גם בתה של ביונסה, בלו אייבי, מופיעה בקליפ בסצנות מעבר. במהלך כל הקליפ מבוצעים ריקודים רבים על ידי ביונסה ורקדניות נוספת הרוקדות ברחוב, בבריכה ריקה ובמסדרון. הווידאו קליפ הועלה לערוץ היוטיוב של ביונסה כסרטון פרטי ונעול.

קליפ השיר גרם למהומות רבות בארצות הברית, כל זה עקב המסר של השיר והקליפ על היחסים הבלתי שוויוניים בין הגזע השחור לבין הגזע הלבן בארצות הברית.
קליפ השיר היה מועמד ל-6 פרסים בטקס הווידאו – קליפים של MTV לשנת 2016 שנערך ב-28 באוגוסט 2016 בניו יורק סיטי. הקליפ זכה בכל שש המועמדויות ביניהם זכה ב״וידאו השנה״.

נכון לינואר 2021 הווידאו קליפ צבר למעלה מ-236 מיליון צפיות באתר האינטרנט YouTube.

## הקאבר השערורייתי
ב-18 בפברואר 2016 פרסם ג'וני הת'רינגטון מלהקת הרוק Art of Dying קאבר של השיר וזכה לתגובות נזעמות ביותר על כך שגבר לבן מבצע קאבר של אישה שחורה המדבר על זכויות שחורים בארצות הברית.

## מיקומי שיא

## קישורים חיצוניים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי סוואה לי
קטגוריה:שירים שהופקו על ידי ביונסה
קטגוריה:שירים שהופקו על ידי מייק ויל מייד איט
קטגוריה:וידאו קליפים שבוימו על ידי מלינה מצוקס
קטגוריה:שירי להט"ב
קטגוריה:שירים נגד שנאת זרים וגזענות
קטגוריה:מחלוקות הקשורות לדגימת מוזיקה
קטגוריה:Black Lives Matter: אמנות
קטגוריה:זוכי פרס גראמי לווידאו קליפ הקצר הטוב ביותר
קטגוריה:זוכי פרס הווידאו קליפים של MTV לבימוי הטוב ביותר
קטגוריה:זוכי פרס הווידאו קליפים של MTV לקליפ השנה
קטגוריה:סינגלים בהוצאת קולומביה רקורדס
מרווין קומפר

**מרווין קומפר** (בגרמנית: **Marvin Compper**, נולד ב-14 ביוני 1985) הוא כדורגלן עבר גרמני ששיחק בעמדת הבלם.

## קריירה
נולד בטיבינגן שבגרמניה המערבית לאם גרמנייה ולאב צרפתי ממוצא גוואדלופי. עקב כך, הוא מחזיק גם באזרחות צרפתית.

בצעירותו, התאמן קומפר בקבוצת הנוער של שטוטגרט. בשנת 2002 עבר לשחק בקבוצת הנוער של בורוסיה מנשנגלדבך ובשנת 2003 החל לשחק בקבוצת המילואים. בשנת 2005 ערך קומפר את הופעת הבכורה שלו בקבוצה הבכירה של בורוסיה מנשנגלדבך, וקיבל חוזה בקבוצה בשל פציעותיהם של פיליפ דאמס ומרסל ינסן. בשנת 2006 הפך קומפר לשחקן הרכב בקבוצה. בעונת 2007/2008 פחת מעמדו של קומפר בקבוצה, והוא עבר בפגרת החורף להופנהיים ששיחקה אז בבונדסליגה השנייה. בתום עונה זו, עלה קומפר עם הופנהיים לבונדסליגה לראשונה בתולדות הקבוצה, והפך לעוגן משמעותי בהגנת הקבוצה בחמש העונות הבאות, כאשר את עונת 2008/2009 סיימה הופנהיים כאלופת החורף של הבונדסליגה, ובשאר העונות סיימה במרכז הטבלה. קומפר החל את עונת 2012/2013 בהופנהיים, אך בפגרת החורף של אותה עונה עזב את הקבוצה לאחר שצבר 156 הופעות ליגה בהן הבקיע שישה שערים, ועבר לפיורנטינה מהסרייה א'. בינואר 2014 הבקיע קומפר שער ניצחון יוקרתי עבור פיורנטינה ברבע גמר הגביע האיטלקי מול סיינה בתוספת הזמן. קומפר לא השתלב בפיורנטינה, וצבר בה רק 15 הופעות ליגה בעונה וחצי.

באוגוסט 2014 חתם קומפר בר.ב. לייפציג מהבונדסליגה השנייה, קבוצה ששמה לעצמה מטרה להגיע לצמרת הגרמנית תוך זמן קצר, והחתימה לשם כך שחקנים עם ניסיון בבונדסליגה כדוגמת קומפר ודייבי זלקה. בעונת 2014/2015 כשלו קומפר והקבוצה לעלות לבונדסליגה, אך הצליחו במשימה זו בעונת 2015/2016. בעונת 2016/17 קומפר רשם עונת שיא יחד עם לייפציג, כאשר הקבוצה סיימה במקום השני בבונדסליגה כבר בעונת הבכורה שלה, והבטיחה מקום בליגת האלופות.

את עונת 2017/18 החל קומפר בלייפציג, אך איבד את מקומו בהרכב, ובפגרת החורף של העונה חתם בסלטיק הסקוטית. בקיץ 2019, לאחר שלא שיחק כלל במדי סלטיק, חתם קומפר בדיסבורג מהליגה הגרמנית השלישית. לאחר עונה אחת במועדון, בה ערך 23 הופעות וסיים עם קבוצתו במקום החמישי, פרש קומפר ממשחק פעיל, והשתלב בצוות המקצועי של דיסבורג.

## קריירה בינלאומית
קומפר שיחק בנבחרות גרמניה הצעירות, ולו הופעה אחת במדי נבחרת גרמניה, במשחק ידידות מול נבחרת אנגליה בשנת 2008. במשחק זה הוחלף על ידי מרסל שפר.

## תארים
עם הופנהיים:
* אליפות הבונדסליגה השנייה: 2007/08

## קישורים חיצוניים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני בורוסיה מנשנגלדבך
קטגוריה:כדורגלני הופנהיים
קטגוריה:כדורגלני פיורנטינה
קטגוריה:כדורגלני ר.ב. לייפציג
קטגוריה:כדורגלני סלטיק
קטגוריה:כדורגלני דיסבורג
קטגוריה:כדורגלני נבחרת גרמניה
קטגוריה:מאמני לוקומוטיב מוסקבה
קטגוריה:מאמני כדורגל גרמנים
קטגוריה:ספורטאים גרמנים באיטליה
קטגוריה:גרמנים שנולדו ב-1985
רובן בלימה

**רוּבֶּן בֵּלִימָה רוֹדְרִיגֵס** (בספרדית: **Rubén Belima Rodríguez**; נולד ב-11 בפברואר 1992 במוסטולס שבספרד) הוא כדורגלן עבר מגינאה המשוונית ששיחק בעמדת קשר הכנף השמאלי.

## קריירת מועדונים
בלימה נולד במוסטולס שבספרד. בצעירותו שיחק במחלקת הנוער של טורבייחה, ובגיל 17 ערך 7 הופעות במדי הקבוצה הבוגרת. בהמשך עבר בלימה לשחק במחלקת הנוער של ריאל מדריד, ובעונת  החל לשחק בריאל מדריד ג', הקבוצה השלישית של ריאל מדריד. בסך הכל ערך בקבוצה השלישית 47 הופעות בהן הבקיע חמישה שערים. בשתי העונות הבאות ערך בלימה 3 הופעות בלבד בריאל מדריד קסטיליה, קבוצת המילואים של ריאל מדריד. ב-1 ביולי 2015 שוחרר בלימה מריאל מדריד קסטיליה, וב-30 בנובמבר 2015 חתם בקופר מליגת העל הסלובנית על חוזה שהחל בשנת 2016.

## קריירה בינלאומית
מוצאו של אביו של בלימה הוא בבאטה שבגינאה המשוונית, מה שאפשר לו לייצג אותה בזירה הבינלאומית. ב-16 בנובמבר 2013 ערך בלימה את הופעת הבכורה שלו בנבחרת גינאה המשוונית במשחק ידידות נגד נבחרת ספרד, אך משחק זה לא הוכר על ידי פיפ"א כמשחק רשמי. ב-17 במאי 2014 ערך בלימה את הופעת הבכורה הרשמית שלו בנבחרת, במשחק נגד נבחרת מאוריטניה שהסתיים בהפסד נבחרתו בתוצאה 3-0 במסגרת מוקדמות גביע אפריקה לאומות 2015.

## קישורים חיצוניים

קטגוריה:גינאה המשוונית: כדורגלנים
קטגוריה:גינאה המשוונית: קשרי כדורגל
קטגוריה:כדורגלני ריאל מדריד קסטיליה
קטגוריה:כדורגלני קופר
קטגוריה:כדורגלני ליישואש
קטגוריה:כדורגלני דומז'אלה
קטגוריה:כדורגלני אשטוריל
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2021
קטגוריה:אישים מגינאה המשוונית שנולדו ב-1992
סיגנטיקס

**סיגנטיקס** (באנגלית: **Signetics**) הייתה חברת אלקטרוניקה שנוסדה ב-1961, כדי לייצר מעגלים משולבים. החברה נקנתה על ידי פיליפס ב-1975 ומוזגה לתוך Philips Semiconductors (ששמה שונה אחר כך ל-NXP סמיקונדקטורס).

## היסטוריה
סיגנטיקס נוסדה בשנת 1961, על ידי קבוצת מהנדסים, דייוויד אליסון, דייוויד ג'יימס, ליונל קטנר ומארק וייסנשטרן, שעזבו את "Fairchild Semiconductor". המעגל המשולב הומצא על ידי רוברט נויס מחברת פיירצ'יילד, אבל פיירצ'יילד עדיין התרכזה בייצור טרנזיסטורים, משום שרוב הלקוחות לא יכלו להצדיק שימוש במעגלים משולבים, שהיו עדיין יקרים מדי לשימוש ביישומים כלליים (תוך זמן לא רב, רוב הייצור של פיירצ'יילד עבר גם הוא למעגלים משולבים). מייסדי סיגנטיקס האמינו שהמעגלים המשולב הוא העתיד של תעשיית המוליכים למחצה, אמונה שהוכיחה עצמה כנכונה בשנים הבאות. כוונת המייסדים הייתה להתרכז במעגלים ייעודיים (ASIC), אבל הביקוש הנמוך והמחיר הגבוה דחפו את החברה לייצור שבבים סטנדרטיים, בטכנולוגיית DTL  (Diode-Transistor Logic). בשנים הבאות הציגה החברה גם מעגלים ייעודיים. אולי המוצר המוצלח ביותר של סיגנטיקס, היה מעגל ה-Timer  555 שהחברה הציגה ב-1971, והיה שבב הטיימר הראשון בשוק, במארז 8-פינים. תוך זמן קצר ה-555 יוצר ברישיון על ידי כתריסר חברות נוספות, והפך לסטנדרט שנמצא בשימוש עד היום, כמו גם ה-556 (טיימר כפול במארז 14 פינים), ו-558 (טיימר ״מרובע״, במארז 16 פינים).

בשנות ה-70 של המאה ה-20 החברה פיתחה ושיווקה מספר מיקרו-מעבדים, ששימשו במספר מוצרים, ביניהם קונסולות משחקים.

שם החברה נגזר מהמילים: **Sig**nal **Ne**twork Electron**ics**.

בין העובדים הראשונים של החברה היה היזם הישראלי עמוס וילנאי, שייסד אחר כך את חברת האלקטרוניקה MMC, שנמכרה תמורת 4.5 מיליארד דולר במניות, באוגוסט 2000.
## קישורים חיצוניים

* 
## הערות שוליים

קטגוריה:מעגלים משולבים
קטגוריה:חברות אמריקאיות
מנדריל (סוג)

**מנדריל** (שם מדעי: *Mandrillus*) הוא סוג בן שני מינים של פרימטים גדולים ולמעשה המינים הגדולים ביותר במשפחה קופים בעלי זנב.
## מאפיינים
לזכרים פנים גדולות ומקושטות בכחול מסביב העיניים. הפנים עצמם שחורות ומסביבם רעמה עבה והאחוריים של הזכרים מקושטים בכחול ואדום. לנקבות הקטנות לעומת זו, אין כמעט אזורים מקושטים, למעט החזה והאחוריים הקטנים בהרבה, וגם אין להן רעמה גדולה.

קופים אלה הם קרוביהם של הבבונים וכמותם יש להם לסת רחבה ובעלת שיניים חדות, המשמשות בעיקר להגנה ופחות לציד. הם מעדיפים תזונה צמחונית, אם כי לא יהססו לטרוף יצורים קטנים.

שני המינים בסכנת הכחדה בטבע עקב ציד ופגיעה ביערות הגשם.

## מינים
בסוג שני מינים, שניהם קופים גדולים החיים רק במרכז אפריקה:
*מנדריל (*Mandrillus sphinx*)
*דריל (*Mandrillus leucophaeus*)
**תת-מין דריל השפלה (*Mandrillus leucophaeus leucophaeus*)
**תת-מין דריל ביוקו (*Mandrillus leucophaeus poensis*)

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי פרדיננד אוגוסט מריה פרנץ פון ריטגן
קטגוריה:גנונים
לוקווד וסט

**הארי לוקווד וסט** (באנגלית: **Harry Lockwood West**; 28 ביולי 1905 - 28 במרץ 1989) היה שחקן אנגלי. וסט היה אביו של השחקן טימותי וסט וסבו של השחקן סמואל וסט.

## ביוגרפיה
וסט נולד בבירקנהד שבמחוז צ'שייר באנגליה בשנת 1905. הוא בנם של מילדרד (שם נעורים הרטלי) והנרי קופ וסט. מצד אמו הוא בן-דוד מדרגה רביעית של השחקנית מרגרט לוקווד .

הופעת הבכורה של וסט בתיאטרון הייתה ב-1926 בתפקיד לוטננט אלן במחזה "Alf's Button" שהועלה בתיאטרון היפודרום במרגייט שבמחוז קנט. ב-1931 הופיע לראשונה בלונדון בתפקיד הנרי ביבאן במחזה "The Barretts of Wimpole Street" בתיאטרון המלכה .

בטלוויזיה הופיע וסט בסדרה לילדים "Just William" (מ-1962), בסדרת הדרמה "Dr. Finlay's Casebook" (מ-1964) בסדרה "No Hiding Place" (מ-1965), בסדרת הטלוויזיה "האסיר" (1968), בסדרה הקומית "Doctor at Large" (מ-1971), בסיטקום "Please Sir" (מ-1972), בדרמה התקופתית "על אדונים ומשרתים" (1972), במיני-סדרה "משפחת פאליסר" (1974), בסדרה ההיסטורית "אני, קלאודיוס", בעיבוד לרומן "Porterhouse Blue" (מ-1987) ובסדרה "Specials" ששודרה אחרי מותו.

בקולנוע השתתף וסט בסרטים: "A Song for Tomorrow" (מ-1948), "Bedazzled" (מ-1967), "Up the Junction" (מ-1968), "ג'יין אייר" (1970), "הטקסים השטניים של דרקולה" (1973), "שרלוק הולמס הצעיר" (1985) ובתפקיד גודפרי בסרט "המלביש" (1983).

### חיים אישיים
וסט נשא לאישה את השחקנית אוליב קרלטון-קראו (נפטרה ב-1985) ולבני הזוג היו שני ילדים, בנם השחקן טימותי וסט, CBE ובתם פטרישה.

וסט נפטר ממחלת הסרטן ב-28 במרץ 1989 בברייטון.

## פילמוגרפיה
* (1959) The Man Who Could Cheat Death
* (1960) Tunes of Glory
* (1963) The Running Man
* (1964) The Leather Boys
* (1967) Bedazzled
* (1968) A Dandy in Aspic
* (1968) Up the Junction
* (1970) One Brief Summer
* ג'יין אייר (1970) Jane Eyre
* (1973) The Satanic Rites of Dracula
* אני, קלאודיוס (1976) I, Claudius
* המלביש (1983) The Dresser
* (1985) The Shooting Party
* שרלוק הולמס הצעיר (1985) Young Sherlock Holmes

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1905
קטגוריה:בריטים שנפטרו ב-1989
אדמת הפקר

**אדמת הפקר** (אנגלית: Into the Badlands) היא סדרת דרמת-מתח ופעולה ששודרה בערוץ AMC מ-15 בנובמבר 2015 ועד 6 במאי 2029 למשך שלוש עונות. הסדרה תוארה כ"סדרת אמנויות לחימה מדע בדיונית בהילוך גבוה", והיא מבוססת באופן רופף על האגדה הסינית "המסע למערב". הסדרה עוסקת בסיפורם של סאני, הלוחם הגדול ביותר באדמת הפקר, ואם-קיי, ילד בעל כוחות מיוחדים. הסדרה מציגה ארץ ששרויה במלחמת אזרחים עמוקה ועקובה מדם. אדמת הפקר היא ארץ אשר מונהגת על ידי שבעה ברונים אשר שולטים בשטח ויש להם צבא. הברונים מרבים להילחם אחד עם השני בניגוד למטרתם האמיתית לסדר בארץ. לברונים יש עוזרים אישיים שהם גם מנהיגי הצבא או הלוחמים המצטיינים. מחוץ לאדמת ההפקר ישנה ארץ בשם אזרה, שלא ידוע מה יש בה בשלב זה של הסדרה. הבן אדם היחידי שיכול להוציא מאדמת ההפקר הוא סוחר שנקרא מלך הנהר, אשר מאוד קשה להגיע אליו ולעשות איתו עסקאות. העונה הראשונה של הסדרה הסתיימה ב-20 בדצמבר 2015, והיא חודשה לעונה שנייה בת עשרה פרקים שהחלה בשידור ב-19 במרץ 2017.

## חוקי אדמת הפקר
* הברונים אוסרים את השימוש בנשק חם ולכן כל מי שנוכח באדמת הפקר נאלץ לבחור בין שתי האופציות הבאות:
# להיות עבד לברון אשר יחזיק בו ראשון.
# להיות לוחם בשביל הברון אשר מחזיק בו. הלוחם מקבל נשק בשלבי האימונים וכאשר הוא מסיים את האימונים הוא רשאי להסתובב עם נשק. מחוץ לשטחי הברונים כולם יכולים להסתובב עם כלי נשק.
* כדי להפוך לברון, על תושב הארץ להרוג את הברון אשר הוא רוצה להחליף.

## עלילת העונה הראשונה
קווין, אחד מהברונים, מחזיק בצבא קליפרים (לוחמים) ובראשם סאני - הקליפר החזק ביותר. לאחר שהביס קבוצה של נוודים שגנבה סחורה מהברון שלו, הוא פוגש ילד בשם אם-קיי, ומגלה שהברונית הידועה בתור "האלמנה" ניסתה להשיג אותו בגלל כוחו המיוחד.

סאני הביא את אם-קיי למבצר של הברון קווין, ושם הם גילו את כוחו המיוחד.

סאני גילה שאם-קיי בא מהארץ השכנה, אזרה, בגלל תליון עם סמל כמו הסמל שעל המצפן שהיה לסאני מהילדות, ואם-קיי הסביר לסאני מה המקום הזה.

באותו זמן לסאני הייתה חברה (וייל) שנכנסה להריון ממנו, וסאני ניסה לעשות הכל על מנת לצאת מאדמת הפקר ולחיות חיים טובים יותר.

סאני החליט לאמץ את אם-קיי בתור הקולט (תלמיד) שלו ולעזור לו לשלוט על כוחו, ועל מנת להיעזר בו כדי לברוח מאדמת הפקר.

לבסוף, תוכניותיו של סאני כשלו: הוא נכלא על ידי מלך הנהר (לאחר שהוא הבין כי סאני רימה אותו כדי שהוא יעזור לו לברוח מאדמת הפקר), המתכנן למכור אותו למרבה במחיר, בעוד שאם-קיי הובס על ידי נזירים ונחטף בעזרת משאית שלא ידוע לאן נסעה.

## דמויות ראשיות
* דניאל וו - סאני, הקליפר (לוחם) החזק ביותר בכל אדמת הפקר וריג'נט (מנהיג) צבאו של הברון קווין.
* אורלה בריידי - אשתו הראשונה של קווין.
* אלה-ריי סמית' - ניקס
* שרה בולגר - ג'ייד, אהובתו של ריידר ואשתו של קווין.
* אראמיס נייט - אם-קיי, הילד מאזרה שכולם מחפשים אחריו בגלל כוחו המיוחד, לעת עתה הקולט (תלמיד) של סאני.
* אמילי ביצ'ם - מינרווה, הברונית החדשה באזור, ידועה בתור האלמנה. לוחמת מיומנת המתמחה בשימוש בחרב.
* אוליבר סטארק - ריידר, בנו היחיד של קווין ויורשו המשוער.
* מדלין מנטוק - וייל, רופאה. היא וסאני מקיימים מערכת יחסים בסתר.
* אלי יואנידס - טילדה, הבת של האלמנה, לוחמת. במהלך העונה התפתח קשר בינה לבין אם-קיי.
* מרטון קסוקס - קווין, הברון החזק ביותר באדמת הפקר, קליפר לשעבר.

## הפקה
AMC המפיקה, הורתה לבמאים אלפרד גוף ומיילס מילר לצלם רק 6 פרקים ארוכים באורך של כשעה. ובסוף שנת 2015, יצאה AMC עם פרק הבכורה של הסדרה.

## קישורים חיצוניים

* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2015
אי-שוויון קאנטלי

בתורת ההסתברות, אי-שוויון קאנטלי, קרוי על שם פרנסיסקו פאולו קאנטלי, מאפשר לחסום הסתברויות זנב של התפלגויות. אי השוויון הוא גרסה חד-צדדית לאי-שוויון צ'בישב.

אי-שוויון קאנטלי קובע כי למשתנה מקרי \ X  בעל תוחלת \ \mu  ושונות \ \sigma^2  מתקיים:
: 
P(X - \mu \ge \lambda)\quad\begin{cases}
\le \frac{\sigma^2}{\sigma^2 + \lambda^2} & \text{if } \lambda > 0, \\[8pt]
\ge 1 - \frac{\sigma^2}{\sigma^2 + \lambda^2} & \text{if }\lambda 
## הוכחה
נוכיח עבור \ \mu =0, המקרה הכללי מוכח בצורה דומה.

לכל \ \lambda  מתקיים:
: 
\lambda = E(\lambda-X) \leq E( (\lambda-X) 1_{X
לכן, לכל \ \lambda \geq 0 , מאי-שוויון קושי-שוורץ נובע ש
: 
\lambda^2 \leq E((\lambda-X)^2) E( 1^2_{X
ולכן,
: 
P(X
באופן דומה ניתן להוכיח את המקרה שבו \ \lambda \leq 0 .

קנטלי
מנזר וכנסיית אחיות נצרת

**מנזר וכנסיית אחיות נצרת** ממוקם במרכז העיר שפרעם. המנזר נבנה על שרידיה של כנסייה קדומה מהמאה ה-4 שהוקדשה ליעקב בן זבדי, המכונה "יעקב הקדוש", שהיה אחד מתלמידי ישו. כנסייה זו מוזכרת ברישומיהם של היסטוריונים נוצרים. במקום שבו עמדה הכנסייה ניצבת כיום כנסיית המנזר, ובה נראים חלק מעמודי השיש שנשאו את תקרת הכנסייה הקדומה.

## היסטוריה
ממוזער|250px|מנזר וכנסייה האחיות נצרת בשפרעם העתיקה
"מסדר האחיות בנצרת" עזר רבות לתושבי שפרעם במהלך המאה ה-19. אי לכך, בשנת 1857 הציעו תושבי העיר לתרום למסדר חלקת קרקע במרכז העיר, שהיו בה שרידים של כנסייה מהמאה ה-4, ולבנות שם מנזר חדש. לאחר שנבנה המנזר, נחנך בשנת 1860 בית ספר קתולי בסמוך אליו. בית הספר פעיל עד היום ואף הורחב, ולומדים בו כ-1,000 תלמידים.

באותה תקופה לא היו בעיר מערכות בריאות. אחיות המנזר בנו בו מרפאה ונתנו שירותי בריאות לתושבי העיר, ללא קשר לדתם.

בשנת 1914, עם פרוץ מלחמת העולם הראשונה, הורו שלטונות המשטר העות'מאני לאחיות לעזוב את המנזר, אולם תושבי שפרעם הפצירו בהן להישאר. רוב האחיות אכן היגרו לאירופה, אך מיעוטן נשאר ושמר על המשכיות מפעלו של המנזר.

## מכוני המנזר
* **מכון "בני מרים"** – מכון נוצרי ובו קבוצות לימוד על ישו והנצרות, העורך גם סיורים בעקבותיו של ישו.
* **מכון "סאווה"** – מכון המארגן אירועים תרבותיים, אירועי ספורט והצגות תיאטרון, ובו גם בית ספר למחול, בית ספר לציור וגלריה לאמנות.
* **מקהלת אל-בעת**' – מקהלה שהוקמה בשנת 1986, מופיעה בקונצרטים רבים בכל רחבי הארץ ומשתתפת בקונצרטים ואירועי אמנות בינלאומיים רבים.

## קישורים חיצוניים

* 

קטגוריה:מבנים עתיקים
קטגוריה:ארץ ישראל: כנסיות ומנזרים
אחיות נצרת
קטגוריה:שפרעם: מבנים
כדורגלן השנה בשוודיה

פרסי **כדורגלן וכדורגלנית השנה בשוודיה** הם פרסים שנתיים המוענקים על ידי התאחדות הכדורגל השוודית לכדורגלנים המצטיינים במהלך העונה. שני הפרסים מוענקים זה לצד זה בטקס הגאלה של ההתאחדות השוודית.

## הגולדבולן לגברים
[שמאל|ממוזער|200px|[פרוויץ אברג בטקס קבלת הפרס, 1962]]
[שמאל|ממוזער|200px|[ביירן נורדקוויסט בטקס קבלת הפרס, 1968]]
[שמאל|ממוזער|200px|[פרדריק יונגברי|פרדי יונגברי בטקס קבלת הפרס, 2006]]
[שמאל|ממוזער|200px|[זלאטן איברהימוביץ', שיאן הזכיות בפרס]]
תואר **כדורגלן השנה בשוודיה** או ה**גולדבולן** (בשוודית: **Guldbollen** - כדור הזהב) הוא פרס המחולק החל משנת 1946 לכדורגלן השוודי המצטיין של השנה. בין השנים 1946 ל-1965 חולק הפרס בשיתוף העיתון סטוקהולם טיימס, וכיום הוא מחולק בשיתוף העיתון אפטונבלודט. שיאן הזכיות בפרס הוא החלוץ זלאטן איברהימוביץ', שזכה בו 12 פעמים (עשר מתוכן ברצף).

## הדיאמנטבולן לנשים
[שמאל|ממוזער|220px|[לוטה שלין בטקס קבלת הפרס, 2006]]
תואר **כדורגלנית השנה בשוודיה** או ה**דיאמנטבולן** (בשוודית: **Diamantbollen** - כדור היהלום) הוא פרס המחולק החל משנת 1980 לכדורגלנית השוודית המצטיינת של השנה. בין השנים 1980 ל-1989 חולק הפרס בשיתוף העיתון דגנס ניהטר, וכיום הוא מחולק בשיתוף העיתון סידסוונסקנס. שיאנית הזכיות בפרס היא החלוצה לוטה שלין, שזכה בו חמש פעמים (ארבע מתוכן ברצף).

## קישורים חיצוניים

## הערות שוליים

קטגוריה:שוודיה: כדורגל
שוודיה